
[bookmark: _Hlk57296029]Informatīvais ziņojums 
[bookmark: _Hlk65759844]„Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu” 

[bookmark: _Hlk57298557]Ministru kabineta 2020.gada 1.decembra sēdē (prot. Nr.78 11.§) tika izskatīts informatīvais ziņojums „Par atbalsta pasākumu Covid-19 krīzes ietekmētajiem kultūras pasākumu rīkotājiem”, Ministru kabineta 2021.gada 16.marta sēdē (prot. Nr.27 3.§) tika izskatīts informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” finansējumu””, Ministru kabineta 2021.gada 29.jūnija sēdē (prot. Nr.50 56.§) tika izskatīts informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu””, savukārt  Ministru kabineta 2021.gada 26.oktobra sēdē (prot. Nr.72 53.§) tika izskatīts informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” (turpmāk – Ziņojumi), kas tika sagatavoti, lai sniegtu atbalstu Covid-19 krīzes ietekmētajiem kultūras pasākumu rīkotājiem, kompensējot to izmaksas, kas radušās, atgriežot naudu par skatītāju atgrieztajām biļetēm uz ārkārtējās situācijas laikā atceltajiem kultūras pasākumiem. Atbalsts tiek sniegts, īstenojot Valsts kultūrkapitāla fonda mērķprogrammu „Kultūras pasākumu rīkotāju biļešu kompensācija” (turpmāk – Programma). 
Saskaņā ar 2021.gada 26.oktobra Ziņojumu Programmas darbības termiņš tika pagarināts līdz 2022.gada 11.janvārim, ņemot vērā to, ka ar Ministru kabineta 2021.gada 9.oktobra rīkojumu Nr.720 „Par ārkārtējās situācijas izsludināšanu” kultūras nozares pasākumu norisei tika noteikti jauni ierobežojumi, tostarp laika periodā no 2021.gada 21.oktobra līdz 15.novembrim aizliedzot publisku pasākumu norisi, līdz ar to Ziņojumu Programmas nosacījumi tika papildināti, nosakot, ka, veicot izmaksu līdz 2022.gada 30.jūnijam biļešu kompensācija 80% apmērā, tiek veikta šādos gadījumos:
1) par atgrieztajām biļetēm uz ārkārtējās situācijas laikā atceltajiem pasākumiem, kuras pārdotas līdz 2021.gada 9.oktobrim;
[bookmark: _Hlk89435102]2) par publisku pasākumu norises aizlieguma laikā no 2021.gada 21.oktobra līdz 2021.gada 15.novembrim atcelto pasākumu biļetēm, kuras pārdotas līdz 2021.gada 20.oktobrim;
3)par ārkārtējās situācijas laikā notiekošu pasākumu biļetēm, kuras pārdotas līdz 2021.gada 9.oktobrim un pasākumu rīkotāji skatītājiem anulē biļeti samazinātā skatītāju skaita dēļ, lai nodrošinātu epidemioloģiskās prasības.

Publisko pasākumu norises ierobežojumus nosaka Ministru kabineta 2021.gada 28.septembra noteikumos Nr.662 „Epidemioloģiskās drošības pasākumi Covid-19 infekcijas izplatības ierobežošanai” un Ministru kabineta 2021.gada 9.oktobra rīkojumā Nr.720 „Par ārkārtējās situācijas izsludināšanu” (turpmāk – MK rīkojums Nr.720) iekļautie nosacījumi publisku pasākumu rīkošanai epidemioloģiski drošā vidē. Laika posmā no 2021.gada 11.oktobra līdz 21.oktobrim saskaņā ar MK rīkojumu Nr.720 noteikto publiskie pasākumi nevarēja pulcēt vairāk kā 1000 apmeklētājus, papildus nosakot prasības attiecībā uz sēdvietu izkārtojumu un personalizāciju, kā arī nosakot nodrošināmo platību vienam apmeklētājam pasākumos bez sēdvietām. Ar Ministru kabineta 2021.gada 20.oktobra rīkojumu Nr.748 „Grozījumi Ministru kabineta 2021.gada 9.oktobra rīkojumā Nr.720 „Par ārkārtējās situācijas izsludināšanu”” publisko pasākumu norise no 2021.gada 21.oktobra līdz 2021.gada 15.novembrim tika aizliegta. Savukārt ar Ministru kabineta 2021.gada 11.novembra rīkojumu Nr.828 „Grozījumi Ministru kabineta 2021.gada 9.oktobra rīkojumā Nr.720 „Par ārkārtējās situācijas izsludināšanu”” publisko pasākumu norisei tika atjaunoti sākotnējie nosacījumi, vienlaikus samazinot pieļaujamo apmeklētāju skaitu no 1000 uz 500 un aizliedzot pasākumu norisi, kas nenorisinās sēdvietās. Līdz ar to spēkā esošie darbības ierobežojumi kultūras pasākumiem nosaka, ka var notikt tikai kultūras pasākumi ar fiksētām sēdvietām, un atkarībā no zāles konfigurācijas faktiskā ietilpība ir ap 40-60%, ņemot vērā to, ka sēdvietas jāizkārto pamīšus pa divām, starp tām paredzot vismaz divas brīvas sēdvietas. Līdz ar to kultūras pasākumu organizēšana daudziem kultūras norišu organizatoriem šobrīd ir kļuvusi ekonomiski neiespējama, ņemot vērā, ka, saskaņā ar nozares sniegto informāciju, pie pasākuma aizpildījuma, kas ir tuvs 100%, organizators var gūt 5% līdz 20% peļņu no pasākuma rīkošanas, savukārt organizējot pasākumu pie apmēram 50% aizpildījuma, pasākums nes zaudējumus. Līdz ar to organizatori ir spiesti atcelt pasākumus, kuru norise bija plānota no 2021.gada 15.novembra līdz 2022.gada 11.janvārim, tostarp Ziemassvētku un Jaunā gada pasākumus, kuru pārcelšana nav iespējama.
Šobrīd apstiprinātie atbalsta programmas nosacījumi paredz, ka kultūras pasākumu rīkotāji kompensāciju par skatītājiem atgrieztajām biļetēm var saņemt par atceltajiem pasākumiem, kuru norise bija plānota ārkārtējās situācijas laikā, ja biļetes pārdotas līdz 2021.gada 9.oktobrim, kā arī par biļetēm, kuras pārdotas līdz 2021.gada 9.oktobrim, kuras rīkotājs anulē samazinātā skatītāju skaita dēļ, lai nodrošinātu epidemioloģiskās prasības. Ņemot vērā to, ka līdz 2021.gada 11.novembrim, kad tika pieņemti grozījumi MK noteikumos Nr.720, kas paredz samazinātu kultūras pasākumu kapacitāti, salīdzinot ar atļauto pasākumu kapacitāti līdz 2021.gada 21.oktobrim, kā arī aizliedz pasākumus, kas nenotiek sēdvietās, ir nepieciešams precizēt Programmas darbības nosacījumus, paredzot iespēju saņemt kompensāciju par tām biļetēm, kas pārdotas līdz 2021.gada 11.novembrim.
Līdz ar to ir nepieciešams aizstāt  no 2021.gada 26.oktobra Ministru kabineta sēdē apstiprinātajajiem sešiem nosacījumiem šajā Informatīvajā ziņojumā minēto Programmas pirmo un trešo nosacījumu punktu, paturot spēkā izmaksu veikšanu līdz 2022.gada 30.jūnijam (biļešu kompensācija tiek veikta 80% apmērā), izsakot tos jaunā redakcijā:
1) par atgrieztajām biļetēm uz ārkārtējās situācijas laikā atceltajiem pasākumiem, kuras pārdotas līdz 2021.gada 11.novembrim;
3)  par ārkārtējās situācijas laikā notiekošu pasākumu biļetēm, kuras pārdotas līdz 2021.gada 11.novembrim un pasākumu rīkotāji skatītājiem anulē biļeti samazinātā skatītāju skaita dēļ, lai nodrošinātu epidemioloģiskās prasības.
Savukārt atbalsta programmas ziņojumā minētais otrais nosacījumu punkts paliek spēkā esošajā redakcijā un ir nepieciešams, lai sniegtu atbalstu pasākumu norises aizlieguma laikā no 2021.gada 21.oktobra līdz 2021.gada 15.novembrim atcelto pasākumu biļešu kompensācijām, kuras pārdotas līdz 2021.gada 20.oktobrim. 
2021.gada 25.novembra Finanšu ministra vadītajā darba grupā tika izskatīts un atbalstīts Kultūras ministrijas priekšlikums par  kultūras nozares iespējām atcelt iepriekš izziņotos pasākumus ārkārtējās situācijas laikā no 2021.gada 11.oktobra līdz 2022.gada 11.janvārim un saņemt kompensāciju par skatītājiem atgrieztajām biļetēm uz atceltajiem pasākumiem.
[bookmark: _Hlk85548482]Precizējot Programmas nosacījumus tās īstenošanas finansiālā ietekme saglabāsies indikatīvajā finansējuma apjomā, kas ietverts 2021.gada 26.oktobra Ziņojumā. 
Programmas līdzekļi tiek piešķirti kā komercdarbības atbalsts. 2021.gada 18.janvārī tas saskaņots ar Eiropas Komisiju (lieta Nr.SA.60528) un 2021.gada 24.septembrī veikti grozījumi (lieta SA.64382 (2021/N)). Ņemot vērā veiktās izmaiņas Programmā, Kultūras ministrija sagatavos un iesniegs informāciju par plānotajām izmaiņām programmā Eiropas Komisijai paziņotajā lietā saskaņojuma saņemšanai.


Kultūras ministrs								N.Puntulis

